Aarons lejlighed var helt fantastisk! Den var lys, ren og hyggelig. Nabolaget var også rigtig hyggeligt og roligt. Man kunne nemt gå rundt til de forskellige seværdigheder i Madrid. Nede på gaden var der supermarked, frugthandler og churros (lækre og meget billige).
Bedst af alt var den gæstfrihed og venlighed som Aaron og hans mor udviste. Aaron startede med at give os en beskrivelse af byen og dens seværdigheder, hvilket var meget givende for os. Vi følte os med det samme hjemme i lejligheden. Jeg kan på det varmeste anbefale at bo hos Aaron, hvis man har et ophold i Madrid.